16~May~2009(六)
都成個月無時間去做焗油
啲頭髮好似梗咁
由其是剛剛電完髮
今朝一早去焗油
因為今晚要見人呀!
雖然想今日好好咁休息
因為噚日我幾乎企足一日呢!
但攪下攪下又無晒時間
返到屋企又差不多要出門口啦!
今晚會有個
今次有成14個單位
出席名單:(1)me,(2)主席,(3) 師奶仔&仔仔,(4)Dada,(5)Darling,(6)琳琳&仔仔囡囡,(7)笨笨,(8)Emily & Chloe,(9)Joe Joe & 欣欣,(10)Fian & 囡囡,(11)Coki一家,(12)豬媽咪,(13)Cala
換言之,我要做12份伴手禮
專登請咗1日假
因為真係無時間預備伴手禮
我好鍾意見到人地收到我嘅伴手禮架
由朝早8點半開工
做到5點呀(除咗中午出去食飯)
今晚係流浮山食海鮮
應該會好夜返
所以聽日先再講blog聚啲資料
流浮山
印象中都好似無去過
都唔係幾識路
上網search咗先識得點搭車去
今次啲blog友有好幾位(Coki,豬媽媽, & Cala),都無見過面
鳯梨卷已經做咗好多次
都幾有信心
今次用咗唔同味道做!
早前係荃灣橘子買咗包芒果餡
咁就試下呢個
【芒果卷】~(食譜按此)
出品又幾鬆化喎,但比想像中無乜芒果味!
【芝麻如意卷】~(食譜按此)
呢個係孟老師本書度學架
但結果好失望
唔知係自己唔夠功力
定係有乜出錯咗
個成品我好唔滿意~好硬又無乜芝麻味!
各位blog友,難為你地囉
唔該用少少牙力食咗佢啦
【星星曲奇】
呢個係贈品嚟架
點解?
因為唔夠餡整芒果卷
淨番啲粉糰無理由掉咗佢架
咁整咗呢個曲奇
又幾鬆化喎,唔錯!
Sorry呀,唔係個個blog友都有
因為數量有限呢!
希望今晚玩得開心啦!